stanford-oval/wikipedia huggingface dataset:
גודזילה x קונג: אימפריה חדשה
שחקנים ודמויות

רבקה הול - ד"ר אילין אנדרוס: אנתרופולוגית העובדת בסוכנות מונארך.
בריאן טיירי הנרי - ברני הייס: טכנאי אייפקס לשעבר שהפך לתאורטיקן.
קיילי הוטל - ג'יה: בתה המאומצת של אילין אנדרוס והמתקשרת של קינג קונג.
דן סטיבנס
פלה צ'ן
אלכס פרנס
רייצ'ל האוס
מפלצות המופיעות בסרט

קונג - גורילה מפלצתי המתואר כאחרון מסוגו ונערץ כמלך וכאל באי הגולגולת על ידי ילידי האי.קונג היפגש עם אויבו סקאר קינג ומאמץ את סוקו מבני מינו הצעיר של קונג.
גודזילה - טורף אלפא קדמוני שקיומו נשמר בסוד על ידי סוכנות מונארך מאז שנת 1954 גודזילה הורגת מפלצת בשם ארקניד ופוגש יריבו המפלצתי בשם שימו (איום העצום).
בנוסף, בסרט מופיעים עוד מספר מפלצות שגודזילה וקונג נלחמים בהם שניהם.
הפצה והכנסות

נכון ל-1 באפריל 2024, "גודזילה x קונג: האימפריה החדשה" הוא הסרט השלישי המרוויח ביותר של שנת 2024, לאחר שצבר 194 מיליון דולר ברחבי העולם בסוף השבוע הפותח שלו. הסרט עלה על הציפיות, והרוויח 114 מיליון דולר מ-64 שווקים בינלאומיים ו-80 מיליון דולר בצפון אמריקה במהלך סוף השבוע הראשון שלו. סין הובילה במכירות קופות מחוץ לארצות הברית עם 44 מיליון דולר, אחריה מקסיקו עם 12.8 מיליון דולר והודו עם 5.5 מיליון דולר.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס סאטורן | 2 בפברואר 2025 | סרט הפנטזיה הטוב ביותר |  | מועמדות |  |
| פרס סאטורן | 2 בפברואר 2025 | השחקן/ית הצעיר/ה הטוב/ה ביותר בסרט | קיילי הוט | מועמדות |  |
הערות שוליים

↑  Rebecca Rubin, Box Office: ‘Godzilla x Kong’ Stomps to $194 Million Worldwide, ‘Dune 2’ Glides Past $600 Million Milestone, Variety, ‏2024-03-31 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| יקום המפלצות של אולפני לג'נדרי |
| --- | --- | --- |
| סרטים | גודזילה (2014) • קונג: אי הגולגולת (2017) • גודזילה: מלך המפלצות (2019) • גודזילה נגד קונג (2021) • גודזילה נגד קונג: האימפריה החדשה (2024) |  |
| מפלצות | גודזילה • קינג קונג • קינג גידורה • מכה-גודזילה • מות'רה • רודאן • מוטו |  |
| זיכיונות קשורים | גודזילה • קינג קונג |  |
אוסטין ואלי

| --- | --- |
לוגו הסדרה
לוגו הסדרה
 סוגה:  קומדיית מצבים
 יוצרים:  קווין קופאלו   הית' זייפרט
 כותבים:  קווין קופאלו   הית' זייפרט
 שחקנים:  רוס לינץ'   לורה מרנו   רייני רודריגז   קאלום וורת'י
 פרסים:  פרסי בחירות הילדים ניקלודיאון - תוכנית הטלוויזיה לילדים המועדפת (2015)
 פסקול:  "Can't Do It Without You", המבוצע על ידי רוס לינץ' (עונות 1–3)  רוס לינץ' ולורה מרנו (עונה 4)
 ארץ מקור:  ארצות הבריתארצות הברית
 שפות:  אנגלית
 מקום התרחשות:  מיאמי 
 מספר עונות:  4
 מספר פרקים:  86
 הפקה
 מפיקים בפועל:  קווין קופאלו   הית' זייפרט   ריק ניהולם
 חברת הפקה:  Kevin & Heath Productions It's a Laugh Productions
 הפצה:  הולו, דיסני+ 
 אורך פרק:  22-26 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  2 בדצמבר 2011 – 10 בינואר 2016
 תקופת שידור בישראל:  9 במרץ 2012 – 16 בפברואר 2016
 קישורים חיצוניים
 אתר רשמי
 דף התוכנית ב-IMDb
 
"אוסטין ואלי" (באנגלית: Austin & Ally) היא קומדיית הרפתקאות מוזיקלית מרובת מצלמות מבית ערוץ דיסני, ששידורה בישראל החל ב-9 במרץ 2012. העונה הרביעית עלתה בארצות הברית ב-18 בינואר 2015, ובישראל ב-2 ביולי 2015. ב-6 בפברואר 2015, לורה מרנו קבעה כי העונה הרביעית היא העונה האחרונה של הסדרה. הסדרה הסתיימה ב-10 בינואר 2016 בארצות הברית, ובישראל ב-16 בפברואר 2016. הסדרה עלתה בדיסני+ לכבוד השקתה בישראל ב-16 ביוני 2022.
עלילה > עונה 1

אלי דוסון היא נערה עם פחד במה, הכותבת שירים ועובדת בחנות כלי הנגינה של אביה. אוסטין מון הוא כוכב רוק שאוהב להיות על הבמה, וכל הזמן מסתבך בצרות. בתחילת העונה הוא שומע את אלי שרה כשהוא מתרוצץ בחנות של אביה, ובלי כוונה מלחין את השיר שלה בסגנון שלו. השיר מתפרסם בכל רחבי האינטרנט, וכך הוא נהיה כוכב רוק. הוא מחליט שהאמרגנית שלו תהיה טריש - חברה שלו ושל אלי, עצלנית, שתמיד מוצאת דרכים איך להתחמק מאחריות - והשותפה שלו תהיה אלי, שכותבת את השירים, אך מפחדת להופיע בעצמה (עד לאמצע עונה 2).
במאי הקליפים, המפרסם, ומפיק המוצרים של אוסטין, חברו הטוב דז, מתואר בסדרה כאידיוט אך יצירתי, ונמצא בריב תמידי עם טריש.
התקפי פחד הבמה של אלי כוללים לעיסת שיער, צרחות, וישיבה בזמן שהיא מחבקת את הרגליים. בהופעה של שייני מני, כאשר העלו את אלי, טריש ודז לבמה ללא ידיעתם (הם היו בתוך פח אשפה מפני שלבשו בגדים שעשויים משקיות אשפה, כמו בגדי הרקדנים בהופעתו של שייני מני) אלי שאלה את טריש ודז: "גם אתם הרגשתם שזזנו?". אלי הסתכלה על הקהל, צרחה והסתתרה בפח האשפה. לבסוף, כשההופעה התחילה אלי ניסתה לזוז בתוך הפח, הפח נופל והיא הלכה על 6 כדי שלא יראו אותה ולבסוף ירדה מהבמה. בנוסף, כשאוסטין השמיע שיר שלה ברדיו היא ישבה, חיבקה את רגליה ולעסה את שיערה, וכשרצו לראות אותה באופן אישי עם אוסטין, טריש התחזתה לאלי, והופיעה במקומה עם אוסטין.
באחד הפרקים האחרונים של העונה מגיע לסוניק בום (חנות כלי הנגינה של אבא של אלי) ג'ימי סטאר, בעל אולפן הקלטות שאוסטין וחבריו מגישים את מומדותו של אוסטין להקליט באולפן ההקלטות שלו - אלא שמרוב חזרות לקראת הפגישה עם ג'ימי, לאוסטין מתעוררת בעיה במיתרי הקול, ולכן הוא נזקק לטיפול רפואי. קיימת סכנה שהקול של אוסטין ייהרס, אך לבסוף אוסטין עובר את הטיפול הרפואי, והרופא אומר לו לא לדבר יומיים (48 שעות) - אבל אוסטין נשבר כשהוא ודז אומרים זה לזה "מה נשמע!". לאחר מכן, ג'ימי בא כדי לקחת את הטרק שאוסטין אמר שיעשה אבל לא עשה אותו, ולכן אוסטין מבצע אותו מול ג'ימי. בזמן הביצוע בא קהל של אנשים לשמוע ולעודד את אוסטין, ולבסוף ג'ימי מקבל אותו לאולפן ההקלטות.
בפרקה האחרון של העונה אוסטין, טריש ודז עורכים לאלי בחינת קבלה לבית ספר מוזיקלי ברמה גבוהה במסווה של שיעור פסנתר לדז. אוסטין, טריש ודז שולחים לאלי מכתב שהיא התקבלה לבית הספר המוזיקלי ללימודים גבוהים ששוכן בניו יורק, מכיוון שהם חושבים שהוא נמצא בעיר מגוריהם מיאמי. כשהם מגלים את טעותם, הם מנסים לשנות את המצב שאליו הכניסו את אלי, ולגרום לה להישאר בעזרת שיר שאוסטין שר לכבוד אלי. לבסוף בוחרת אלי להישאר במיאמי עם חבריה.
עלילה > עונה 3

העונה השלישית מתחילה בכך שנשאר לאוסטין עוד חודש עד שנגמר מסע ההופעות שלו, ואוסטין ואלי מתגעגעים אחד לשני מאוד, וזה מגיע למצב שהם מדמיינים אחד את השני כל הזמן. אלי מתקשרת לאוסטין טריש ודז ואומרת שהיא מתגעגעת אליהם ושקשה לה בזמן האחרון לסיים שירים. אוסטין אומר לה שהגיע הזמן להשתמש בכרטיס שהוא הביא לה לפני מסע ההופעות, כרטיס טיסה לכל מקום כך שאם היא רוצה לבקר היא יכולה לבוא לאותו מקום שהם נמצאים. אלי לוקחת את ההזדמנות וטסה לפורטלנד לפגוש אותם, אבל אלי מגיעה למקום הלא נכון והיא נאלצת לשיר בשדה התעופה כדי לגייס כסף כדי לטוס אליהם. לאחר מכן כשהחבורה עדיין מחכה לאלי שתבוא ביום למחרת, במהלך הלילה אוסטין רוצה ללכת לשירותים אבל דז תופס לו את התא אז הוא הולך לשירותים בתחנה, אבל כשהוא חוזר הוא עולה לאוטובוס הלא נכון ונרדם שם, ונוסע עם האוטובוס למקום אחר בזמן שטריש ודז מגיעים לפגוש את אלי, והם מגלים שאוסטין לא באוטובוס. לאחר מכן הם קבעו להיפגש בוושינגטון, אבל אוסטין מגיע לוושינגטון די.סי. והחבורה לוושינגטון סטייט והם עדיין רחוקים אחד מהשני. הם קובעים עם אוסטין להגיע להופעה שלו ולהיפגש שם. אוסטין מגיע ופוגש את כולם כולל אלי, ושמח מאוד לפגוש אותה, אבל אלי אמרה לו שהיא צריכה ללכת כי ביום למחרת היא צריכה להיפגש עם המפיק שלה, והיא צריכה לתפוס את הטיסה למיאמי. אוסטין נפרד מאלי ועולה לשיר, אבל ישר לאחר מכן אלי קוראת לו ואומרת לו שהיא הבינה למה קשה לה לסיים את השירים שלה. היא אומרת לו שכל הזמן הזה היא הייתה צריכה השראה, כל הזמן הזה היא הייתה צריכה אותו, אז היא מחליטה לשנות את תאריך הפגישה שלה עם המפיק, ולהישאר עד סוף מסע ההופעות שלו ולהיות איתו עם טריש ודז. אוסטין ואלי חוזרים עם טריש ודז למיאמי. טריש ודז מוצאים חברים (החבר של טריש זה ג'ייס שעוזב לאחר זמן מה את מיאמי והחברה של דז זאת קארי, טיפשה כמו דז, בסוף העונה השלישית קארי ודז עוזבים שניהם את מיאמי ללוס אנג'לס, אך מסיבות שונות), אוסטין ואלי נפרדים בתחילת העונה וחוזרים להיות זוג בסוף העונה. בפרק האחרון של העונה השלישית, קארי עוזבת את מיאמי בגלל שאביה מצא עבודה בלוס אנג'לס, אוסטין ואלי מועמדים שניהם לפרס האלבום הטוב ביותר שיצא השנה, בגלל זה ג'ימי מאיים על אוסטין לא להראות סימני אהבה לאלי וכנ"ל לאלי, דז עוזב את מיאמי ללוס אנג'לס מפני שהוא עובר לבית ספר לעורכי קליפים, טריש נהיית סוכנת של הרבה זמרים ופותחת חברת אמרגנות, ולבסוף אוסטין ואלי כמעט נפרדים עד שאוסטין מודיע על הבמה שהוא ואלי הם זוג ובכך ג'ימי הורס את קריירת השירה של אוסטין, אוסטין ואלי חוזרים והעונה נגמרת בזה שאלי מתחילה את מסע ההופעות שלה ואוסטין בא איתה. אוסטין ואלי נבחרה לסדרת הילדים האהובה ביותר בטקס פרסי בחירת הילדים של ניקלודאון 2015.
עלילה > עונה 4

העונה הרביעית מתחילה בפנטזיה של אוסטין על הופעה, מה שאומר שג'ימי סטאר עדיין לא שינה את דעתו לגבי המוזיקה של אוסטין. הוא מתעורר מהפנטזיה בסיבוב ההופעות של אלי שמגיע למיאמי, ודז וטריש מפתיעים אותם והולכים איתם לסיבוב ההופעות. אוסטין חשב שכולם יהיו איתו בתיכון אך מסתבר שהיו להם תוכניות אחרות. כשאוסטין נרשם לפנימייה צבאית חבריו מצילים אותו ומחליטים להישאר. מכיוון שאוסטין לא יכול ליצור מוזיקה, הוא מחליט ללמד מוזיקה. לבסוף, החבורה מחליטה לפתוח מפעל מוזיקה ללמד ילדים כל דבר שיש לדעת להצליח בעסקי המוזיקה. כתבת חדשות נותנת להם אתגר להפוך חבורה של ילדים שלא נגעו מעולם בכלי נגינה למוזיקאים בתוך שבוע. בהתחלה הם לא מצליחים אבל אז הם פותרים את הבעיות של כל אחד. ילדה אחת הייתה קטנה מדי לקונטרבס ולכן נתנו לה גיטרת בס. ילד אחר היה מכור למשחק של זומברים בטלפון אז חיברו לו את המשחק לקלידים. ילד נוסף הייתה לו בעיית ראייה אז הוא קיבל משקפיים. ילדה אחת פחדה מחבריה שיצחקו עליה ואז אוסטין מספר לה סיפור אחר מצחיק וזה מסיח את דעתם של חבריה. אוסטין, אלי, טריש ודז מגיעים לתיכון לכיתה י"ב, אך המורה לספרדית אומרת לאוסטין שהוא נשאר בכיתה י"א והוא צריך לעבור מבחן חוזר. בהתחלה הוא לא מצליח ללמוד ספרדית אך לטריש היה רעיון, זמר ספרדי חזר אחרי כל מילה של אוסטין ושר אותה בספרדית. אוסטין לא קם בזמן למבחן ולכן הוא שר למורה שיר בספרדית ולבסוף היא נותנת לו ציון עובר. בפרק האחרון של העונה, לאחר סיום הלימודים בבית הספר אוסטין ואלי נוסעים לכל אחד למכללות להמשך הלימודים ובנוסף ממשיכים להופיע כל אחד בנפרד בכל מיני מדינות ובעקבות כך לא ראו אחד את השני 4 חודשים ואחר המפגש אוסטין ואלי נפרדים לארבע שנים.
בפרק האחרון של הסדרה מסופר שאחרי 4 שנים דז וטריש מתכננים ששניהם יחד יופיעו ״בתוכנית של הלן״ מבלי שהם ידעו על כך, הם נפגשים לראשונה לאחר כל השנים ולאחר שהופיעו יחד ושרו שיר שאלי כתבה בזמן שהייתה במכללה והתגעגעה לאוסטין - "Two in a Million"- ולאחר ההופעה מחליטים לחזור. אחרי עשר שנים רואים את אוסטין ואלי, נשואים עם שני ילדים, בן ובת - אלכס ואווה, ומספרים לילדים שלהם איך לאחר ההופעה בתוכנית של הלן, הצופים כל כך התלהבו שהם חזרו להיות יחד, שהתוכנית קיבלה מיליארד צפיות, ובהמשך הם יצאו יחד לסיבוב הופעות כדואט וכאשר הם היו בפריז, אוסטין הציע נישואין לאלי. דז וטריש מגיעים עם בני זוגם, דז עם קארי (אשתו של דז) והם מספרים על בנם דארי שלא נמצא איתם כי באופן מוזר כל כך חכם שהוא עכשיו לומד במכללה כשהוא רק בן 6, וטריש עם צ'אק (בעלה של טריש) עם בתם פרינסס מגנוליה רוז. בסוף הפרק אוסטין ואלי עולים לחדר חזרות ונזכרים בכל מה שעבר עליהם בשנים הקודמות והם מתיישבים לנגן ליד הפסנתר.
דמויות > דמויות ראשיות

אלי דוסון (לורה מרנו) - ילדה ביישנית שכותבת שירים. היא עובדת בחנות כלי הנגינה של אביה. מכירה את אוסטין כאחד הלקוחות שלה בחנות. בהתחלה אוסטין גנב מאלי שיר עד שהייתה לשותפה שלו. לא יודעת איך ליהנות בצורה נורמלית: אוהבת שיעורים, חושבת על הכללים. נגנית מוכשרת מאוד בכלי נגינה רבים, גרועה בריקודים. עד אמצע העונה השנייה היא בעלת OCD שקשור לפחד במה. הוזכר כמה וכמה פעמים שיש לה שם שני, אך הוא מעולם לא התגלה בסדרה (ידוע שהוא לא ווילו ולא אליזבת'). מאוהבת באוסטין (מהעונה השנייה), והיא החברה שלו (מהעונה השלישית). הופכת את חנות המוזיקה של אבא שלה (Sonic Boom), למקום שבו מלמדים ילדים איך לנגן, להופיע, לשיר ולרקוד (A&A music factory). בעתיד מתחתנת עם אוסטין ויש להם שני ילדים, בן ובת.
אוסטין מוניקה מון (רוס לינץ') - זמר מוכשר שבטוח בעצמו. אחרי שהפך לזמר עולמי בין לילה בזכות השיר שהוא שמע את אלי שרה - אלי מחליטה להתעמת איתו על גנבה, אבל בסופו של דבר הם הופכים לחברים ומחליטים להקים שותפות מוזיקלית. השותפות שלו עם אלי בנויה בהתחלה על הרעיון "הוא שר; היא כותבת." אלי היא כותבת שירים מבריקה, אבל היא מפחדת מידי כדי ליצור מוזיקה משלה, ואילו אוסטין אוהב לשיר, אך לא מסוגל לכתוב שירים בעצמו. הם מגלים שהם דומים יותר ממה שהם חושבים והחברות ביניהם מתפתחת לרומנטיקה החל מהעונה השנייה כשהם פעם ככה ופעם ככה. בעונה השלישית, הם נמצאים שוב במערכת יחסים בריאה ובטוחה עד לעונה הרביעית. החבר הכי טוב של אוסטין הוא דז, שמביים את כל הקליפים שלו, והמנהלת שלו היא טריש. בעונה הרביעית בגלל היותו בן זוג של אלי, הוא לא יכול להופיע יותר, אז הוא מחליט ללמד איך להופיע בפני קהל. בעתיד מראים שהוא התחתן עם אלי ולשניהם נולדו שני ילדים, בן ובת .
פטרישה (טריש) מריה דה לה רוסה (רייני רודריגז) - חברתה הטובה ביותר של אלי. לא נמצאת בעבודה קבועה ומחליפה עבודות באופן קבוע. העבודה שנמצאת אצלה בפרק הזמן הארוך ביותר, היא כסוכנת של אוסטין. בעונה השלישית היא עובדת בעבודה אחת בלבד במועדון החוף. בעתיד מתחתנת עם צ'אק ויש להם ילדה.
דז האטפילד וויד (קאלום וורת'י) - חבר טוב של אוסטין. משווק מוצרים שהוכנו על ידו, עורך את הקליפים של אוסטין והחלום שלו הוא להיות במאי. ידוע כלא-חכם ולובש חולצות מטופשות ושלייקס. בעתיד מתחתן עם קארי ויש להם יחד בן.
דמויות > דמויות משניות

לסטר דוסון (אנדי מילדר) - אביה של אלי, ידוע כקמצן מאוד.
נלסון - ילד שלומד בשיעורים אצל אלי.
דאלאס - מוכר אביזרי טלפונים שאלי מאוהבת בו בעונה הראשונה.
ג'ימי סטאר - מפיק מוזיקה שאוהב את המוזיקה של אוסטין. איבד את חוש הריח שלו ולא יכול להריח את ריח הפה של ביתו, קירה. הורס את קריירת השירה של אוסטין בסוף עונה שלוש ומחזיר אותה בעונה ארבע.
קירה - הבת של ג'ימי סטאר, חברתו הקודמת של אוסטין. נודף מפיה ריח רע.
טרנט - חבר לשעבר של טריש. מאז שנפרדה ממנו, טרנט מנסה להרוס לחבורה של אוסטין. גנב את השיר של אוסטין, והשתמש בו לקריירת המוזיקה שלו.
קארי - החברה של דז, נהייתה חברה שלו לאחר שדז ניסה להפוך למומחה לאהבה אך ועזר לטריש וכתגמול פרסמה אותו ברדיו אך אז נחשף כי המראיין שאל אותו לגבי ההצלחה שלו עם בנות דבר שלא היה הצלחה גדולה אז הוא החליט לנסות להשיג חברה ואחרי חיפוש מפרך הוא התאהב בה. הלכה איתו לנשף בעונה 3. הוא וקארי נפרדו בין עונות 3 ו-4 לאחר אי הבנה אחד של דברי השני, אבל הם חזרו לאחר מספר פרקים שגילו את זה שהפרידה הייתה רק אי הבנה. אחותה של פייפר.
פייפר - האקסית של אוסטין שהולכת איתו לנשף בעונה השלישית, אחותה של קארי, אוסטין נפרד ממנה בנשף, אבל אמרה לו שאם שואלים היא נפרדה ממנו.
פני דוסון - אמה של אלי, גרושתו של לסטר אבל הם עדיין שומרים על יחסים טובים. עברה לאפריקה לחקירה בעקבות בעלי חיים, והוציאה ספר על בעלי החיים בג'ונגל שבו היא שהתה.
פרסים ומועמדויות

| שנה | פרס | קטגוריה | המועמד | תוצאה |
| --- | --- | --- | --- | --- |
| 2013 | פרסי בחירת הילדים של ניקלודיאון | שחקן הטלוויזיה המועדף | רוס לינץ' | זכייה |
| 2013 | פרסי המוזיקה רדיו דיסני | סרטון המוזיקה הטוב ביותר | רוס לינץ' (Heard It On The Radio) | זכייה |
| 2013 | פרסי Imagen | שחקנית הטלוויזיה הצעירה הטובה ביותר | רייני רודריגז | זכייה |
| 2013 | פרסי בחירת הילדים ארגנטינה | התוכנית הבינלאומית הטובה ביותר | "אוסטין ואלי" | מועמדות |
| 2014 | פרסי בחירת הילדים של ניקלודיאון | שחקן הטלוויזיה המועדף | רוס לינץ' | זכייה |
| 2014 | פרסי בחירת הנוער | בחירת הטלוויזיה: סדרה קומית | אוסטין ואלי | מועמדות |
| 2014 | פרסי בחירת הנוער | בחירת הטלוויזיה: שחקן בסדרה קומית | רוס לינץ' | זכייה |
| 2014 | פרסי בחירת הנוער | בחירת הטלוויזיה: שחקנית בסדרה קומית | לורה מרנו | מועמדות |
| 2014 | פרסי בחירות הילדים מקסיקו | תוכנית בינלאומית | אוסטין ואלי | מועמדות |
| 2015 | פרסי בחירת הילדים של ניקלודיאון | תוכנית הטלוויזיה לילדים המועדפת | אוסטין ואלי | מועמדות |
| 2015 | פרסי בחירת הילדים של ניקלודיאון | שחקן הטלוויזיה המועדף | רוס לינץ' | זכייה |
| 2015 | פרסי בחירת הילדים של ניקלודיאון | שחקנית הטלוויזיה המועדפת | לורה מרנו | זכייה |
| 2015 | פרסי בחירת הנוער | בחירת הטלוויזיה: שחקן בסדרה קומית | רוס לינץ' | זכייה |
| 2015 | פרסי בחירת הנוער | בחירת הטלוויזיה: הכוכבת של הקיץ | לורה מרנו | מועמדות |
| 2015 | פרסי בחירת הנוער | בחירת הטלוויזיה: הכימיה הטובה ביותר | רוס לינץ' ולורה מרנו | מועמדות |
| 2015 | פרסי בחירת הנוער | בחירת הטלוויזיה: סדרה קומית | אוסטין ואלי | מועמדות |
| 2015 | פרסי בחירת הילדים מקסיקו | תוכנית בינלאומית | אוסטין ואלי | זכייה |
| 2015 | פרסי בחירת הילדים קולומביה | תוכנית בינלאומית | אוסטין ואלי | זכייה |
| 2015 | פרסי בחירת הילדים ארגנטינה | תוכנית בינלאומית | אוסטין ואלי | זכייה |
| 2015 | פרסי Imagen | שחקנית המשנה הטובה ביותר - טלוויזיה | רייני רודריגז | מועמדות |
| 2015 | פרסי בחירת הילדים ברזיל | תוכנית הטלוויזיה המועדפת | אוסטין ואלי | זכייה |
| 2016 | פרסי בחירת הילדים של ניקלודיאון | סדרה מועדפת | אוסטין ואלי | מועמדות |
| 2016 | פרסי בחירת הילדים של ניקלודיאון | שחקן אהוב - ילדים | רוס לינץ' | זכייה |
| 2016 | פרסי בחירת הילדים של ניקלודיאון | שחקנית אהובה - ילדים | לורה מרנו | מועמדות |
| 2016 | פרסי בחירת הנוער | בחירת הטלוויזיה: סדרה קומית | אוסטין ואלי | מועמדות |
| 2016 | פרסי בחירת הנוער | בחירת הטלוויזיה: שחקן בסדרה קומית | רוס לינץ' | זכייה |
| 2016 | פרסי בחירת הנוער | בחירת הטלוויזיה: שחקנית בסדרה קומית | לורה מרנו | מועמדות |
הערות שוליים

↑  Mitovich, Matt Webb (6 בפברואר 2015). "Laura Marano on Austin & Ally's End, Bad Hair, Her BMW Crush and More". TV Line. PMC. נבדק ב-8 בפברואר 2015. {{cite web}}:  (עזרה)
↑  חודש פברואר שמח וחגיגי עם מיטב הקלאסיקות להורים וילדים בערוצי דיסני! באתר הורים וילדים]
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
ווק (אידאולוגיה)

מרשה פאדג', חברת בית הנבחרים של ארצות הברית, מחזיקה חולצת Woke וקוראת לבוחרים לצאת ולהצביע במערכת הבחירות בארצות הברית (2018)
ווק (באנגלית: Woke, מתורגם לעיתים כנעורות) היא תנועה חברתית ופוליטית שמקורה בשמאל האמריקאי, ומטרתה לפעול, לשיטתה, לצדק חברתי ומגדרי באמצעות פעולה אקטיבית לשינוי מעמדן של קבוצות מיעוט.
מקורו של המונח בתרבות האפרו-אמריקאית בראשית המאה ה-20, ופירושו אז היה מודעות ומעורבות פוליטית המקדמת אנטי-גזענות. בראשית המאה ה-21 התרחב המונח למאבק לזכויות של שלל קבוצות חברתיות אחרות.
משנת 2020 התפשט השימוש במונח ווק בארצות הברית ככינוי מזלזל בפי ימנים ושמרנים כלפי רעיונות פרוגרסיביים.
היסטוריה > מקור הביטוי

המונח "ווק" ("woke") נגזר מהמילה wake שמשמעה "ערנות".
הביטוי "Stay woke" נמצא בשימוש בקרב אפרו-אמריקאים מאז שנות ה-20 של המאה ה-20, והוא נועד להגביר את המודעות של הקהילה השחורה לאפליה גזעית ולנושאים חברתיים ופוליטיים נוספים. בין האמנים שעשו שימוש בביטוי זה נמנים לדבלי ואריקה באדו.
הפעיל החברתי מג'מייקה מרקוס גארבי היה בין הראשונים שהקביל ב-1923 בין ערנות למודעות פוליטית, כאשר כתב באחד מחיבוריו: "התעוררי אתיופיה! התעוררי אפריקה! נעבוד יחדיו לקראת המטרה המפוארת של אומה אחת חופשית, משוחררת ואדירה. תנו לאפריקה להיות כוכב זוהר בקרב משפחת העמים".
ב-1971 הוצג בפרובידנס מחזה על חייו של גארבי, ובו גיבור המחזה אומר: "ישנתי כל חיי, ועכשיו גארבי העיר אותי (Woke me up), ואני אשאר ער (Woke). ואני אעזור לו להעיר אנשים שחורים אחרים." זהו השימוש המוקדם ביותר בביטוי במובנו הנוכחי.
בשפה העברית החל להתפשט השימוש במונח "נְעוֹרוּת", מלשון "ערנות", המתכתב בדמיונו למונח – הנשמע דומה, אך שונה ממנו לחלוטין: "נאורות".
היסטוריה > התפתחות הביטוי

מאז תחילת שנות ה-2000 זכה המונח לפופולריות באינטרנט, ונועד לסמן הזדהות עם מאבקים הקשורים לצדק חברתי, בהם זכויות להט"ב והפגנות המחאה של תנועת Black Lives Matter.
בין המשתמשים בביטוי אין הגדרה אחת מוסכמת למונח, אך לרוב הוא קשור לפוליטיקה שמאלנית ומבטא תמיכה בעמדות ליברליות פרוגרסיביות וברעיונות של צדק חברתי, תאוריה ביקורתית של גזע ותאוריה קווירית.
בעקבות רצח מייקל בראון (אנ') בפרגוסון, מיזורי, ב-9 באוגוסט 2014, החלו פעולות מחאה שבהן בלטה תנועת Black Lives Matter, ונעשה בהן שימוש רב בביטוי "stay woke" כדרך להגביר את המודעות הציבורית לאלימות משטרתית כלפי שחורים. הביטוי המקוצר woke החל מאז לצבור פופולריות ברשתות החברתיות כסממן לזיהוי פוליטי, וכן נעשה בו שימוש רב בהאשטאגים ובממים.
השימוש במונח גבר לאחר בחירתו של דונלד טראמפ לנשיא ארצות הברית ב-2016. במאמר מאת פרי באקון ג'וניור הוא קיבץ הנחות יסוד רבות המהוות חלק מאידאולוגיית ה-woke, או מודעות לעוולות חברתיות בארצות הברית. על פי באקון ג'וניור, הנחות אלו הן:
ארצות הברית מעולם לא הייתה דמוקרטיה אמיתית; קיימת בה גזענות ממסדית כלפי שחורים ואנשים בעלי צבע, אמריקאים לבנים זוכים בה לפריווילגיה חברתית; יש לשלם פיצויים לאפרו-אמריקאים על שנים של עבדות בארצות הברית ואפליה; הפערים בין קבוצות גזעיות בארצות הברית מעידים על קיומה של אפליה ממסדית; רשויות אכיפת החוק בארצות הברית פוגעות בשחורים ויש לבצע בהן רפורמות מעמיקות; נשים סובלות מאפליה מינית ממוסדת; יש לאנשים זכות לכל זהות מגדרית שהיא; הקפיטליזם האמריקאי פגום, ובחירתו של דונלד טראמפ לנשיא ארצות הברית משקפת את הדעות הקדומות הרווחות בקרב האוכלוסייה בארצות הברית.
המונח Woke הפך למזוהה עם רבים מבני דור המילניום ודור ה-Z. הוא הופיע במאי 2016 באתר החדשות של MTV כאחת מעשר מילים שבני נוער "צריכים לדעת ב-2016".
ב-2017 המונח התווסף למילון האנגלי של אוקספורד. ב-2018 הוא הוזכר באתר החדשות "מאקו" ברשימת "מילים שאתם צריכים להתחיל להגיד" הכוללת מונחים אינטרנטיים המשתלבים בהדרגה בדיבור היום-יומי.
מ-2019 ואילך נעשה שימוש רב בביטוי גם מחוץ לארצות הברית, בין השאר באוסטרליה, הונגריה, הממלכה המאוחדת, יפן, ניו זילנד, צרפת, קנדה, שוודיה ושווייץ.
היסטוריה > גיוון, שוויון והכלה

אחד מביטויי אידאולוגיית ה"ווק" הייתה הקמת מסגרות גיוון, שוויון והכלה (DEI) בארגונים שונים, לרבות אוניברסיטאות ותאגידים מסחריים. מטרת המסגרות הללו הייתה להבטיח מגוון תרבותי, שוויון חברתי והכלה חברתית. הגיוון התרבותי נוגע בעיקר להיבטים של גזע (כולל לפי צבע עור), קבוצה אתנית, מגדר, נטייה מינית, מוגבלות, דת, מעמד חברתי ומעמד כלכלי. השוויון החברתי מתייחס לאפליה מתקנת ומתן עדיפות לקבוצות חברתיות שנתפשות כ"מדוכאות" או "מוחלשות". הכלה חברתית היא יצירת מצב שבו יש קבלה של כל העובדים, מרחב בטוח לעובדים ויצירת תחושה ש"כל העובדים מרגישים שקולם נשמע".
היסטוריה > בעקבות מתקפת הטרור על ישראל ב-7 באוקטובר

בעקבות מתקפת הטרור על ישראל ב-7 באוקטובר 2023 ופרוץ מלחמת חרבות ברזל, החל גל של אנטישמיות ברחבי העולם והפגנות תמיכה בפלסטינים ובמעשי חמאס, רבות מהן בקמפוסים של קולג'ים ואוניברסיטאות אמריקאיות. היו שקישרו תמיכה זו באידאולוגיית ה"ווק".
שיר ראובן כתבה כי באידאולוגיית הווק העולם מחולק באופן דיכוטומי לטוב ולרע, ללא מקום למורכבות, ומכאן האהדה לפלסטינים, שנתפסים כצד החלש, שזכאי לעשות לצד החזק הכול כדי להתנגד וכדי לפצות את עצמו על העוול שנגרם לו.
ניסן שור כתב כי "תומכי תנועת הווק חווים את המציאות בשחור לבן וחד-ממדי, לא מבחינים בגוונים ודקויות, ממהרים לשפוט ולהיכנס לפאניקה, מתעלמים ממצבים מורכבים. [...] עבדי הפרוגרס חסרי האנושיות עברו אינדוקטרינציה מעוותת." וכן "שמאלנים פרוגרסיבים ברחבי העולם, מאוניברסיטאות ליגת הקיסוס ועד עולם האמנות, העדיפו להעלים עין מהזוועות שהתרחשו בדרום" וחלקם אף שיתפו מידע כוזב או הכחישו את טבח שבעה באוקטובר.

שור הוסיף כי בין החותמים על עצומות נגד ישראל או מתבטאים נגדה נמנים אמנים ידועים, בהם בריאן אינו, נאן גולדין, ג'ארוויס קוקר, קארה ווקר, ג'ון קיוזאק, סטיב קוגן, רוברט ואייט, מייק לי וטילדה סווינטון, ומכנה אותם "השמאל הפרוגרסיבי האינפנטילי".
ב-5 בנובמבר 2023 שידרה "ארץ נהדרת" מערכון שלועג לאידאולוגיית ותרבות ה-Woke ולתמיכה שלה זוכה ארגון הטרור חמאס בקמפוסים של קולג'ים ואוניברסיטאות בארצות הברית, כשהוא מציג שני פעילים היפסטרים קווירים מתנועת "Queers for Palestine" באוניברסיטת קולומביה שמתרפסים בפני פעיל חמאס שמדבר בגלוי על רצונו לרצוח יהודים ולהט"בים.
היסטוריה > לאחר הבחירות בארצות הברית בשנת 2024

במהלך הבחירות לנשיאות ארצות הברית 2024, דונלד טראמפ עשה שימוש במונח "ווק" ככינוי גנאי כחלק מרכזי מתעמולת הבחירות שלו, ולבסוף נבחר בשנית לנשיאות. אחד הצעדים המשמעותיים הראשונים עליהם הכריז טראמפ היה כי יפטר את כל הטראנסג'נדרים המשרתים בצבא האמריקני, דבר שנחשב מהלך מכוון כנגד תרבות הווק. המדובר היה בכ-15,000 אנשי צבא. כתוצאה מהשינויים שהבטיח טראמפ לעשות בממשל ובכלכלה, חלק מהחברות המסחריות הגדולות נסוגו מתוכניות עסקיות לשיפור המגוון התרבותי והשוויון החברתי בארגוניהם, רעיונות המזוהים עם תרבות הווק. במחנה הדמוקרטי ראו בתנועת ה"ווק" את אחד הגורמים המרכזיים בהפסדם בבחירות.